Public procurement notice: Modification Of A Contract/Concession During Its Term
Published: 2019-08-16
Buyer: Region Syddanmark, Projektorganisationen for Nyt OUH
Country: DK
Contract type: Works
Procedure: Competitive dialogue
CPV classification: 45000000: Construction work | 45112200 | 45112420 | 45112500 | 45215100

Technical requirements: Totalentreprisekontrakt vedrørende delprojekterne DP03 Vidensaksen (delaftale 1) og DP04 Behandlings- og sengeafsnit (delaftale 2).
Region Syddanmark har i 2016 igangsat arbejderne i forbindelse med opførelsen af Nyt Odense Universitetshospital (Nyt OUH) ved udbud af byggemodningen i to særskilte delprojekter DP01 og DP02. Efter dette udbud fulgte to totalentreprisekontrakter vedrørende projektoptimering, projektering samt opførelse/indretning af store dele af selve sygehusbyggeriet (Nyt OUH) i form af delprojekt DP03 – Vidensaksen (Delaftale 1) og delprojekt DP04 – Behandling- og sengeafsnit (Delaftale 2).
Begge delaftaler har været udbudt i totalentreprise på partneringlignende vilkår efter reglerne om konkurrencepræget dialog, hvor der den 7.2.2018 blev udsendt bekendtgørelse om indgåede kontrakter.
Delaftale DP03 - Vidensaksen omfatter ca. 61 000 m2, og er udbudt med et fast rammebudget på ca. 1,1 mia. DKK ekskl. moms.
Totalentreprisekontrakten omfatter projektoptimering, projektering og udførelse af delprojektet vedrørende Vidensaksen, som er nærmere beskrevet i projektbeskrivelsen i udbudsmaterialet.
Konkurrencen har ikke udgjort en sædvanlig totalentreprise, idet der ved tilbudsafgivelsen ikke har skullet afleveres et færdigt projekt med en fast anlægssum.
I stedet har Region Syddanmark ved udbuddet vurderet tilbudsgivernes evne til, på baggrund af tilbudsgivernes forslag til optimeringsproces, at sikre overholdelse af den bindende økonomiske ramme, og dermed evnen til at indgå i et tæt og partneringlignende samarbejde med Region Syddanmark om realisering af projektet på baggrund af det foreliggende udbuds- og aftalegrundlag.
Den tilbudsgiver, som har vundet udbuddet af DP03 - Vidensaksen er således indgået i et tæt samarbejde med Region Syddanmark om udarbejdelsen af det endelige projekt på baggrund af det foreliggende udbudsmateriale.
2) Ændringen af DP03-kontrakten er vurderet at være omfattet af undtagelsen efter § 181, da ændringen angår supplerende anlægsarbejde fra den oprindelige leverandør, da ændringen er vurderet at være nødvendig for gennemførelsen af kontrakten, og da anvendelsen af en anden leverandør ikke kan lade sig gøre uden væsentlig ulempe af både økonomisk og teknisk art, og vil forårsage betydelige problemer for RS og en væsentlig forøgelse af RS’ omkostninger. Samtidig beløber ændringen sig kun til ca. 3,5 % af værdien af DP03-kontrakten, og overstiger dermed ikke 50 %-grænsen i medfør af § 181, stk. 2. Det er ved vurderingen tillagt vægt;
— at den samlede logistikløsning for Nyt OUH vil fremstå uhensigtsmæssig og ufærdig, hvis ikke den underjordiske tunnel videreføres under DP03,
— at det supplerende arbejde har en særlig karakter, fordi det er underjordisk og dermed danner det konstruktionsmæssige fundament for den efterfølgende opførelse af DP03-byggeriet med en anlægssum på 1,067 mia.,
— at der næppe vil være en anden aktør i markedet, som vil påtage sig grænsefladerisikoen set ift. opgavens størrelse (37,5 mio.),
— at det tidsmæssigt ikke er muligt at gennemføre et særskilt udbud af de underjordiske arbejder, da dette vil medføre forsinkelse af det øvrige sygehusbyggeri og få enorme tidsmæssige og økonomiske konsekvenser for det samlede projekt (DP03-DP08), og
— at det ikke er praktisk muligt at gennemføre en senere underjordisk udvidelse af tunnelen, når først DP03-byggeriet er færdigopført.
3) Ændringen af DP03-kontrakten er også vurderet at være omfattet af § 178, hvilket understøtter vurderingen efter § 181, jf. ovenfor. Der er således under alle omstændigheder ikke tale om tilkøb af supplerende arbejder, som udgør en ændring af kontraktens grundlæggende elementer, da RS ikke ved det forudsatte tilkøb af underjordiske anlægsarbejder;


Winner: JV CMB - ITINERA c/o CMB Societá Cooperativa Muratori e Braccianti di Carpi